Borsvoedingweek - Voelgoed
Tuis Uncategorized Borsvoedingweek
Dit is vandag die begin van wêreld-borsvoedingweek.
Die idee van hierdie week is om borsvoeding aan te moedig deur die belangrikheid daarvan vir gesonde babas uit te wys. Daar is 'n groeiende bewuswording van die belangrikheid van behoorlike babavoeding in die kind se eerste 1000 dae van lewe op aarde. Borsvoeding bied beide korttermyn en langtermyn voordele vir die kind deurdat dit die kanse van infeksies en siektes soos asma, vetsug en tipe 2 diabetes verminder. Moeders wat borsvoed verminder glo ook hul kanse om borskanker, swak beenstrukture en hartsiektes te ontwikkel.
Dit is vir my 'n pragtige gesig om te sien hoe 'n baba teen 'n moeder se bors lê en drink. 'n Mens ervaar sommer die rustigheid en kalmte wat die baba dan ervaar. Wanneer ek dit sien, herinner dit my altyd aan Psalm 131 waar die Psalmdigter sê:
"Ek maak my nie besorg oor groot dinge nie, dinge wat bo my vermoë is. Ek het rus en kalmte gevind. Soos 'n kindjie wat by sy moeder tevredenheid gevind het, so het ek tevredenheid gevind."
Vorige artikelParty het "nee" gesê
Kerriegeur met vriende en familie
Voelgoed - Junie 13, 2017
Ons nooi jou om die vaal van hierdie winter op te kikker: nooi die vriende naaste aan jou oor vir die perfekte Kerrie, All GOLD-styl! Ons nooi jou om die...